**12. Puerī in scholā** (futurum I. a opakování 1. a 2. deklinace)

In antīquīs scholīs Rōmānīs puerī prīmum discēbant legere, scrībere et computāre. Discipulī in tabulīs cērātīs scrībēbant. Marcus et Pūblius sunt puerī Rōmānī, fīliī virī bonī et opulentī. Marcus cum Pūbliō in scholam properant. Magister iam exspectat.

„Ubi est Lūcīlius, amīcus vester?“

„Lūcīlius aegrōtus est, domī manēbat, etiam crās manēbit.“

„Nunc, puerī, epistulam ad amīcōs scrībite, deinde epistulās scrīptās legētis.“

Discipulī scrībunt.

„Lege epistulam tuam, Marce!“

Marcus legit: „Marcus Lūciō suō. Sī valēs, bene est, ego quidem valeō (S.V.B.E.E.Q.V.). Cum magistrō nostrō theātrum Pompēī visitābimus et lūdōs spectābimus. Etiam multa templa praeclāra et aedificia magna vidēbimus. Crās vacābimus et Circum māximum visitābimus. Valē.“

Magister discipulum labōriōsum laudat, puerīs novōs librōs dat et dīcit: „Librōs vestrōs, puerī, sīc amāre dēbētis, ut amīcōs vērōs.“ Liber Marcī magnus est, liber Pūbliī est parvus. Domī Marcus variās sententiās in suō librō legit.